Diari Oficial de la Generalitat Valenciana


Sumari del DOGV 4238, del 29-04-2002 (2002/4379)

ACORD de 23 d'abril de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Guardamar de la Safor.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/4379


Data del document
:   23-04-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Guardamar de la Safor
    * expropiació
    * administració local

ACORD de 23 d'abril de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Guardamar de la Safor. [2002/4379]
  
El Govern Valencià, en la reunió del dia 23 d'abril de 2002, adoptà l'acord següent:
  
L'Ajuntament de Guardamar de la Safor, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització de zona verda entre el c/ Església i c/ Crist Rei.
  
Aquesta declaració d'urgent ocupació es justifica per les següents raons: l'obra d'urbanització de zona verda entre el c/ Església i el c/ Crist Rei ha de dur-se a terme amb celeritat ja que l'accés a la població i al sòl urbà de la platja, amb més de 100 habitatges i 200 en construcció, no té una altra eixida que el c/ Església, però l'existència del solar objecte d'aquesta expropiació impossibilita el trànsit de vehicles pesats que han, necessàriament, de circular pel vial d'entrada, d'escassa amplària i que permet tan sols el pas d'un vehicle, el que comporta un cert perill; així mateix, les referides obres estan incloses en el Pla Provincial d'Obres i Serveis de 2002, i han d'estar executades abans de l'1 de novembre de 2003, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a l'únic interessat, que va presentar al·legacions resoltes per l'Assemblea Veïnal. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Guardamar de la Safor per a l'execució del projecte d'urbanització de zona verda entre el c/ Església i el c/ Crist Rei.
  
Relació de bens afectats
  
Nom del propietari
  
Sr. Nor-berto-Edmundo Tuler Abad
  
N.I.E. K-1523715-W
  
Domicili
  
c/ Bisbe Juan Os-ta, 1-6é
  
46042, Oliva
  
Descripció de la finca
  
Solar edificable situat al c/ Esglé-sia i c/ Crist Rei de Guardamar de la Safor, d'exten-sió superficial, segons recent amidament, 186,98 m². Limita per davant al c/ Crist Rei; esquerra entrant, al c/ Església; dreta, casa del Sr. Andrés Ciscar, i fons, casa del Sr. Antonio Borrás i l'Església
  
Situació jurídica
  
Lliure de càrregues i gravà-mens. Pertany a Sr. Norberto Edmundo Tuler Abad per títol de compra segons escriptura auto-ritzada pel notari Sr. Emilio Vicen-te Orts Calabuig de data 26 de març de 1998. Està inscrita en el foli 48, tom 1.225, finca 853, llibre 9, inscripció 3ª del Registre de la Propietat núm. 2 de Gandia
  
Elements indemnitzables
  
No es quantifiquen elements a extingir en tractar-se d'un solar.
  
Supòsit expropiatori
  
Execució en sòl urbà d'una dotació local, no inclosa en unitats d'execució (article 206.1.b) TRLS)
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions, als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
Valencia, 23 d'abril de 2002
  
El conseller secretari del Govern Valencià,
  
JOSÉ JOAQUÍN RIPOLL SERRANO